# **Tiltakssirkelen**

**– et nyttig verktøy for å arbeide med skolefravær**

Tiltakssirkelen er en modell utarbeidet av Anneli Otnes (2016). Modellen inneholder ulike temaer som man vet påvirker fravær og tilstedeværelse, uavhengig av årsak. Ved en slik helhetlig tilnærming er det lettere å finne løsninger, heller enn å plassere skyld. Poenget er å bygge eleven som helhet, ikke bare se på skolefraværet.

**Forslag til hvordan skolen kan bruke modellen:**

* På første samarbeidsmøte kan man i fellesskap gå gjennom modellen boks for boks.
* For hver boks leter man etter ressurser og risiko. Hensikten er å finne små tiltak som øker eller opprettholder ressursene eller minsker risikoen.
* Alle deltakerne i møte skal gå ut av møte med tiltak, små eller store, som de skal utføre til neste møte. Ved alvorlig skolefravær kan det være lurt at eleven selv ikke har tiltak den første tiden.

Prinsippet «alle bekker små…» er sentralt, heller enn å finne de store revolusjonerende tiltakene.